Diari Oficial de la Generalitat Valenciana


Sumari del DOGV 4442, del 18-02-2003 (2003/1533)

ORDE de 5 de febrer de 2003, de la Conselleria d'Economia, Hisenda i Ocupació, per la qual acorda la mutació demanial de part de l'immoble situat al carrer de Caudete de las Fuentes, cantonada avinguda de Venta del Moro, d'Utiel (València).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1533


Data del document
:   05-02-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Utiel
    * cultura regional
    * propietat immobiliària

ORDE de 5 de febrer de 2003, de la Conselleria d'Economia, Hisenda i Ocupació, per la qual acorda la mutació demanial de part de l'immoble situat al carrer de Caudete de las Fuentes, cantonada avinguda de Venta del Moro, d'Utiel (València). [2003/X1533]
  
En l'Inventari General de Béns i Drets de la Generalitat Valenciana consta amb el codi A02/46/249/0001, com a bé de domini públic, afecte al servici públic educatiu i adscrit a la Conselleria de Cultura i Educació, el dret de propietat sobre l'immoble situat a Utiel, c/Caudete de las Fuentes, cantonada avinguda de Venta del Moro, s/n (antic IES núm. 1).
  
L'immoble mencionat està format per un solar amb una superfície de 3.800 m2 aproximadament, sobre el qual hi ha un edifici compost de dos cossos: el primer, de tres alçades, i el segon de posterior construcció, al qual s'accedix a través del primer, d'una alçada. La resta de la parcel·la es destina a pati escolar.
  
En l'actualitat, la primera i tercera planta del primer cos de l'edifici està sent utilitzada, amb caràcter provisional i mentre s'acaben les obres, per les aules del col·legi públic confrontant, i la resta de l'edifici es troba sense cap utilització.
  
La Conselleria d'Agricultura necessita comptar amb majors espais per a ubicar-hi l'oficina comarcal agrària.
  
Mitjançant resolució de la Direcció General de Patrimoni de data 19 de setembre de 2002 s'iniciaren els tràmits necessaris per a procedir a la mutació demanial del segon cos de l'edificació existent en el solar mencionat, que consta d'una alçada i apareix identificat en el plànol adjunt, de manera que este es desadscriga de la Conselleria de Cultura i Educació i quede adscrit a la Conselleria d'Agricultura, Pesca i Alimentació.
  
Com a conseqüència del que disposa el punt segon de la resolució mencionada fou comunicat a les conselleries interessades l'inici de l'expedient, les quals han informat favorablement sobre la mutació demanial.
  
En virtut d'això, i d'acord amb les facultats que tinc atribuïdes per l'article 70 de la Llei de Patrimoni de la Generalitat Valenciana,
  
ORDENE
  
Primer
  
Accedir a la mutació demanial del segon cos de l'edificació existent en l'immoble situat a Utiel, c/Caudete de las Fuentes, cantonada avinguda de Venta del Moro, s/n (antic IES núm. 1) inventariat amb el codi A02/46/249/0001.
  
Com a conseqüència d'això, la part de l'immoble assenyalada, que consta d'una alçada, es desadscriu de la Conselleria de Cultura i Educació i queda adscrita a la Conselleria d'Agricultura, Pesca i Alimentació amb la finalitat d'ubicar-hi una oficina comarcal agrària. La resta de l'immoble (cos de l'edificació que consta de 3 alçades i la resta de la parcel·la) es manté afectat al servici públic educatiu i adscrit a la Conselleria de Cultura i Educació.
  
De la present mutació demanial s'haurà de prendre nota en l'Inventari General de Béns i Drets de la Generalitat Valenciana on consta l'immoble amb el codi A02/46/229/0001.
  
Segon
  
Que els departaments interessats designen representants per a la firma de l'acta on es reflectisca el canvi de destinació de l'immoble objecte de la present mutació demanial, i a la qual s'adjuntaran plànol on s'indicarà la zona de l'immoble objecte de la mutació demanial.
  
València, 5 de febrer de 2003
  
El conseller d'Economia, Hisenda i Ocupació,
  
VICENTE RAMBLA MOMPLET